Kont erġajt bdejt nitgħallem naqbeż bil- ferħ , fil- kumpanija tat- tifosi Maltin kollegi tiegħi hawnhekk fil- Lussemburgu . Ġimgħa ilu intfajna t- Tie Break u rajna t- Taljani jirbħu maċ- Ċeki , u f' dik is- siegħa u nofs , qalb gaj partitarji akkaniti , li jafu l- ismijiet tal- plejers u jafu x' għandu jagħmel Lippi - u jien nistaqsi , bħaċ- ċuċ , " U Del Piero għalfejn ma jilagħbuhx ? " - dfint darba għal dejjem kull pretensjoni li kelli li nżomm maċ- Ċeki tal- passat qarib tiegħi , u erġajt bdejt niskopri l- passato remoto , meta jien ukoll kont naf inkun partitarju akkanit ta' l- azzuri . U għalhekk , ma' l- ewwel gowl arawni naqbeż mis- siġġu bħall- oħrajn . Wara għamilt xi kalkoli . . . kont ili ma nagħmel xi ħaġa simili mill- inqas 12 -il sena , mill- werld kapp tan- 94 . . . jekk mhux qabel . . . U għalhekk , il- bieraħ erġajt intfajt it- Tie Break mat- tifosi Maltin Lussemburgiżi . . . . . . iżda did- darba ma wasalx iċ- ċans li naqbeż ma' l- oħrajn . M' inix tifoso minn dawk li jinsew kollox u jintilfu jwerżqu , ANKE meta kien ċar li ma kienx penalti . . . u jibdew ifittxu skużi ( ma kellux jitkeċċa Materazzi lanqas jew u x' għamlulna erba' snin ilu ? kien ħaqqna daqsxejn fortuna ) biex il- kuxjenza tiskot u ċ- ċelebrazzjonijiet jissuktaw kif suppost . . . iżda dawn huma biss skużi . . . il- penalti ma kienx , u nħossni misruq , għax meta mort it- Tie Break il- bieraħ mort hemm bl- intenzjoni li nieħu pjaċir inħossni parti minn grupp nies kollha bl- istess idea f' moħħhom , xi ħaġa li ili ħafna ma nħoss . . . Lil dak li qarraq lir- referi u ġab il- penalti għat- Taljani ngħidlu : " Ħxejtli nofs ta' nhar ! Fottejtli kull sens ta' komunita ! Grazzi ewropew imfissed ! Imma xorta magħkom ħa nżomm kontra l- Ukrajna . Ara jiena vera kont misħut meta saħħartuli qalbi . . . " Partitarjupartitarja Bloggata ta' Erezija - M' intix waħdek xbin . Avolja jien wieħed li ilu jissapportja t- Taljani sa minn ġuf ommu , inħossni diżappuntat bl- iskwadra Taljana . U fuq kollox , il- penalti ma kienx u min jgħid li kien veru għama . kuntent li m' inix waħdi : ) Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .